### Beslutninger

Forslaget blev på byrådsmødet den 4. juni 2024 henvist til Magistraten med henblik på at indgå i budgetdrøftelserne for 2025.

###

BUDGETFORSLAG FRA DD

Hvad vil vi gerne opnå? Hvorfor stilles forslaget?

I 2017 vedtog Århus Byråd en ambition om, at der frem mod 2025 skulle plantes 10.000 nye bytræer i [adresse]. Her i 2024 er der kun blevet plantet 4.300 nye bytræer, og ambitionen er derfor uden for rækkevidde. Men på trods af det, bør indsatsen fortsættes, og der skal ses på nye tilgange.

Teknik og Miljø har i notat til Teknisk Udvalg vurderet, at der er et potentiale for at øge samarbejdet med erhvervsliv og borgere omkring træplantninger i [adresse]. Konkret kan der laves en samarbejdsramme, hvor virksomheder kan donere penge til en træpulje eller sponsorere plantning af specifikke bytræer i virksomhedernes lokalområde.

Et samarbejdsprojekt med borgere kan fx bestå i uddeling af bytræer til borgere, foreninger, grundejerforeninger eller virksomheder, som til gengæld planter træerne på offentligt tilgængelige arealer. Her vil udgiften være mindre end ved den nuværende indsats, idet borgere, foreninger mv. planter træerne på egen jord. [adresse] har haft et lignende projekt i en del år, og Teknik og Miljø kan bygge videre på erfaringer herfra.

Derfor foreslår Danmarksdemokraterne

1) At ambitionen om flere bytræer videreføres med en ny tilgang med samarbejde med borgere og erhvervsliv

[adresse] plantes i byzoner i hele [adresse] og vil være med til at give [adresse] et grønnere og smukkere udtryk, ligesom træerne vil skabe mere levende og sunde byrum.

Flere træer vil herudover give styrkede vilkår for dyre- og planteliv, ligesom det bidrager til absorbering af CO2 såvel som regnvand.

Finansiering

Udover bidraget fra virksomhederne kan finansiering findes i allerede afsatte puljer til grønne tiltag.